
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παραλίας 
στη θέση «ΑΝΥΣΑΡΑ» της Κοινότητας Λιμένος Χερσονήσου Ν. 
Ηρακλείου... 1 

Καθορισμός των ορίων του αιγιαλού και δημιουργία ζώνης παραλίας 
στη θέση «ΚΑΛΟΓΡΙΑ» της Κοινότητας Μετοχιού Ν. Αχαΐας ., 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 114 (1) 

Καθορισμός των ορίων του αιγιαλού και δημιουργία ζώνης παραλίας στη 

θέση «ΑΝΥΣΑΡΑ» της Κοινότητας Λιμένος Χερσονήσου Ν. Ηρακλείου. 

Η ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με τις 
διατάξεις: 

α) Του άρθρου 13 του Ν. 1078/1980 και 

β) του άρθρου 23 του Ν. 1337/1983. 

2. Τις διατάξεις του άρθρου 100 του Π.Δ. 284/88 «Οργανισμός του 
Υπουργείου Οικονομικών». 

3. Την από 23.9.88 έκθεση της «Επιτροπής καθορισμού των ορίων του 
αιγιαλού και παραλίας και θέσεων αμμοληψίας», που καθόρισε τα όρια του 
αιγιαλού και της παραλίας στην περιοχή «ΑΝΥΣΑΡΑ» της Κοινότητας Λι¬ 
μένος Χερσονήσου και το από Σεπτέμβριο 1988 με κλίμακα 1:500 τοπο¬ 
γραφικό διάγραμμα του Αγρονόμου Τοπογράφου Γεωργίου Δαβάκη, που 
θεωρήθηκε την 3.10.1988 από τη Διεύθυνση Τεχνικών Υπηρεσιών της 
Νομαρχίας Ηρακλείου και συνοδεύει την έκθεση της προαναφερόμενης Επι¬ 
τροπής. 

4. Τη σύμφωνη γνώμη του Γενικού Επιτελείου Ναυτικού, που διατυπώ- > 
θηκε στο 544.5/138/27.3.1989 έγγραφό του. 

5. Τις διατάξεις του άρθρου 9 του Π.Δ. 551/88 «Οργανισμός Νομαρ¬ 
χιών (Οικον. Υπηρεσιών)», αποφασίζουμε: 

1. Επικυρώνουμε την από 23.9.1987 Έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, καθώς 
και το από Σεπτέμβριο 1988 τοπογραφικό διάγραμμα, που την συνοδεύει, 
το οποίο συντάχθηκε από τον Γεώργιο Δαβάκη, Αγρονόμο Τοπογράφο, με 
κλίμακα 1:500 και θεωρήθηκε την 3.10.1988 από τη Διεύθυνση Τεχνι¬ 
κών Υπηρεσιών της Νομαρχίας Ηρακλείου, επί του οποίου η πιο πάνω Επι¬ 
τροπή, με κόκκινη γραμμή καθόρισε τα όρια του αιγιαλού, στη θέση «ΑΝΥ- 
ΣΑΡΑΣ» της Κοινότητας Λιμένος Χερσονήσου και με κίτρινη γραμμή τα 
όρια της παραλίας στην ίδια θέση. 


2. Η παρούσα απόφαση μαζί με την έκθεση και το διάγραμμα, που προα- 
ναφέραμε, να δημοσιευτούν στην Εφημερίδα της Κυβερνήσεως σύμφωνα με 
τις διατάξεις του άρθρου 13 του Ν. 1078/1983. 

Ηράκλειο, 16 Μαΐου 1989 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 


ΕΚΘΕΣΗ 

Επιτροπής καθορισμού των ορίων αιγιαλού 
και παραλίας Ηρακλείου. 

Στο Ηράκλειο, σήμερα 23 Σεπτεμβρίου 1988, οι: 

1. Μαρίνος Λαπιδάκης, Οικον. Έφορος Β' Οικον. Εφορίας Ηρακλείου 
ως Πρόεδρος. 

2. Νικόλαος Καπετανάκος, αναπληρωτής Δ/ντού Δ/νσεως Τεχνικών 
Υπηρεσιών Ν. Ηρακλείου ως μέλος, κωλυομένου του Δ/ντού. 

3. Γεώργιος Θανόπουλος, Λιμενάρχης Κεντρικού Λιμεναρχείου Ηρα¬ 
κλείου, ως μέλος, αποτελέσαμε την επιτροπή καθορισμού των ορίων αιγια- 
λού και παραλίας που προβλέπει το άρθρο 74 του Π.Δ. 636/77, όπως δια¬ 
μορφώθηκε με την αριθ. 0208/181/26.4.82 κοινή Υπουργική απόφαση 
των Υπουργών Προεδρίας της Κυβέρνησης και Οικονομικών και που συ¬ 
γκροτήθηκε με την με αριθ. 2715/23.2.88 απόφαση του Νομάρχη Ηρα¬ 
κλείου και αφού λάβαμε υπόψη: 

1. Την από 9.9.1988 αίτηση του Πασχάλη Αλεξ. Χατζόπουλου, με την 
οποία ζητά τον καθορισμό του αιγιαλού μπροστά από την ιδιοκτησία του, 
που βρίσκεται στη θέση «Ανυσαρά» της Κοινότητας Λιμ. Χερσονήσου. 

2. Το από Σεπτέμβριο 1988 τοπογραφικό και υψομετρικό διάγραμμα 
του Τοπ. μηχανικού Γεωργίου Νικ. Δαβάκη, που ελέγχθηκε από το μηχα¬ 
νικό της Δ.Τ.Υ. Ν. Ηρακλείου Νικ. Καπετανάκο στις 3.10.88 και θεωρή¬ 
θηκε απότοΔ/ντήτηςΔ.Τ.Υ.Ν. Ηρακλείου Ιωάν. Μιμίδη στις 3.10.1988, 
στο οποίο εμφανίζεται η υπό καθορισμό περιοχή. 

3. Τις διατάξεις του Α.Ν. 2344/40, όπως αυτός τροποποιήθηκε καθώς 
και την περί αιγιαλού δικαστηριακή Νομολογία. 

4. Την δια της επιτόπιου μεταβάσεως οχηματισθείσα αντίληψη περί του 
πλάτους της βρεχομένης ζώνης ξηράς και λοιπά στοιχεία, αποφασίζει: 

1. Καθορίζει επί του ως άνω τοπογραφικού διαγράμματος: 

α) Την οριογραμμή αιγιαλού δια συνεχούς ερυθράς πολυγωνικής γραμ¬ 
μής από το σημείο 1 μέχρι το σημείο 14, της οποίας οι κορυφές εξασφαλίζο¬ 
νται από σταθερά σημεία. 

β) Την οριογραμμή της παραλίας ζώνη πλάτους 10 μέτρων επειδή δεν 
εξυπηρετούνται οι σκοποί της παραγρ. 1 του άρθρου 7 του Ν.Δ. 2344/40, 
δια συνεχούς κίτρινης πολυγωνικής γραμμής από το σημείο 1' μέχρι το ση¬ 
μείο 14’, της οποίας οι κορυφές εξασφαλίζονται από σταθερά σημεία. 

Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος Τα Μέλη 

ΜΑΡΙΝΟΣ ΛΑΠΙΔΑΚΗΣ ’ ΝΙΚΟΣ Π. ΚΑΠΕΤΑΝΑΚΟΣ, 

ΓΕΩΡΓΙΟΣ ΘΑΝΟΠΟΥΛΟΣ 




















ΤΟΠΟΓ ΒΑΦΙΚΟ ΔΙΑΓΡΑΜΜΑ 

Αριθ. Α.5433/537 (2) 

Καθορισμός των ορίων του αιγιαλού και δημιουργία ζώνης παραλίας στη 

θέση «ΚΑΛΟΓΡΙΑ» της Κοινότητας Μετοχιού Ν. Αχαΐας. 

Η ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 «περί 
αιγιαλού και παραλίας», όπως τροποποιήθηκαν και αυνεπληρώθηκαν με τις 
διατάξεις: α) του άρθρου 13 του Ν. 1078/1980 και β) του άρθρου 23 του 
Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ της 
0.208/181/26.4.1982 (ΦΕΚ. 214/26.4.1982 τ.Β ) κοινής απόφασης 
των Τπουργών Προεδρίας Κυβερνήσεως και Οικονομικών «Αναμόρφωση 
Συλλογικών Οργάνων Γνωμοδοτικής και αποφασιστικής αρμοδιότητας του 
Υπουργείου Οικονομικών». 

3. Την από 15.2.1988 έκθεση της Επιτροπής καθορισμού των ορίων 
του αιγιαλού και παραλίας, που καθόρισε τα όρια του αιγιαλού και παραλίας 
στη θέση «ΚΑΛΟΓΡΙΑ» της κοινότητας Μετοχιού Ν. Αχαΐας και το από 
Αύγουστο 1985 τοπογραφικό διάγραμμα του υπαλλήλου της τοπογραφι¬ 
κής Υπηρεσίας'Ν. Αχαΐας, τοπογράφου Μηχανικού Γεωργίου Κωνστα- 
ντάκη με κλίμακα 1:2000 και θεωρήθηκε από τον Προϊστάμενο του Γρα¬ 
φείου Τοπογρ/κής Ν. Αχαΐας Ευστράτιο Χρυσάφη. 

4. Τη σύμφωνη γνώμη του Γενικού Επιτελείου Ναυτικού που διατυπώ¬ 
θηκε στο αριθ. Φ.544.5/417/88/25.7.1988 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ. 
97/Α/1955) «περί διοικητικής αποκεντρώσεως» σε συνδυασμό με τις δια¬ 
τάξεις του από 28.6.1955 Β.Δ/τος «περί εξαιρέσεως από τις κατά το άρθρο 
1 παράγραφος 1 του Ν. 3200/55 αρμοδιότητας των Νομαρχών, αντικει¬ 
μένων τινών αρμοδιότητας του Υπουργού Οικονομικών, του Β.Δ. 704/ 
1970 και του άρθρου 1 παράγραφος 5 του Π.Δ. 71/25.2.1984, σχετικά 
με τη μεταβίβαση αρμοδιοτήτων του Υπουργού Οικονομικών στους Νομάρ¬ 
χες και στις Περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 15.2.1988 έκθεση της Επιτροπής καθορι¬ 
σμού των ορίων αιγιαλού και παραλίας, καθώς και το από Αύγουστο 1985 
τοπογραφικό διάγραμμα που συνέταξε ο υπάλληλος της τοπογραφικής υπη¬ 
ρεσίας Ν. Αχαΐας, τοπογράφος Μηχανικός Γεώργιος Κωνσταντάκης με 
κλίμακα 1:2000 και θεωρήθηκε από τον Προϊστάμενο του Γραφείου Τοπο¬ 
γραφικής Ν. Αχαΐας, Ευστράτιο Χρυσάφη την 2.7.1986, επί του οποίου η 
πιο πάνω επιτροπή καθόρισε με κόκκινη συνεχή γραμμή την οριογραμμή 
του αιγιαλού στη θέση «ΚΑΛΟΓΡΙΑ» της κοινότητας Μετοχιού Ν. Αχαΐας 
με κίτρινη συνεχή πολυγωνική γραμμή την οριογραμμή της Παραλίου; και 
με μπλε συνεχή πολυγωνική γραμμή την οριογραμμή του ποιλαιού αιγιαλού 
στην ίδια θέση. 

Η παρούσα απόφαση, μαζί με την έκθεση και το διάγραμμα, που προανα- 
φέραμε, να δημοσιευθούν στην Εφημερίδα της Κυβερνήσεως. 

Πάτρα, 9 Μαΐου 1989 
Η Νομάρχης 

ΑΝΑΣΤΑΣΙΑ ΚΑΝΕΛΛΟΠΟΥΛΟΥ 


ΕΚΘΕΣΗ 

Επιτροπής καθορισμού ορίων Αιγιαλού-Παραλίας και Ποιλαιού Αιγιοιλού 

στην θέση «ΚΑΛΟΓΡΙΑ» της κοινότητας Μετοχιού Ν. Αχαΐας. 

Στην Κ. Αχαΐα, σήμερα στις 15.2.1988, ημέρα Δευτέρα, οι πιο κάτω 
υπογεγραμμένοι: 

1) Τρίμμης Ιωάννης Εφορ. Υποιλ. Αναπληρωτής Οικον. Εφόρου Κ. 
Αχαΐας ως πρόεδρος. 

2) Μάραντος Ποιναγιώτης Τοπ. Μηχαν. Αναπλ/τής Δ/ντού Δ/νσης 
Τεχν. Υπηρεσιών Ν. Αχαΐοις. 

3) Μάσσιας Δημήτριος Σημαιοφόρος Αναπλ/τής Κεντρικού Λιμενάρχη 
Πατρών, αποτελούντες την επιτροπή του άρθρ. 74 Π.Δ. 636/77 «περί κα¬ 
θορισμού ορίων αιγιαλού-παραλίας», όπως αναμορφώθηκε με την αριθ. 
0.208/181/26.4.82 κοινή Υπουργική απόφαση και μετά από πρόσκληση 
του προέδρου, πήγαμε επιτόπου στην θέση «ΚΑΛΟΓΡΙΑ» της κοιν. Μετο¬ 
χιού Ν. Αχαΐας και αφού λάβαμε υπόψη: 

1) Τις δ/ξεις του Α.Ν. 2344/40 «περί αιγιαλού-παραλίας», όπως τρο¬ 
ποποιήθηκε και συμπληρώθηκε με τις δ/ξεις του Ν. 1078/80 και Ν. 
1337/83. 

2) Το από Αύγουστο 1985 τοπογραφικό διάγραμμα του υπαλλήλου της 
Τοπογραφικής Υπηρεσίας Ν. Αχαΐας Τοπογ. Μηχαν. Γεωργ. Κωνστα- 
ντάκη που θεωρήθηκε από τον Προϊστάμενο Γραφείου Τοπογραφικής Ν. 
Αχαΐας Ευστράτιο Χρυσάφη με κλίμακα 1:2.000. 

3) Την σχηματισθείσα επιτόπου αντίληψη σχετικά με το πλάτος της βρέ¬ 
χόμενης ζώνης ξηράς, την μορφολογία του εδάφους στην περιοχή καθώς 
και τις επικρατούσες καιρικές συνθήκες. 

4) Το αριθ. 187.2/137/13.8.87 έγγραφο του Γ.Ε.Ν., καθορίζουμε: 

Στο πιο πάνω τοπογραφικό διάγραμμα. 

1) Την οριογραμμή του αιγιαλού με κόκκινη συνεχή γραμμή 1, 2, 3, 4, 
5,6,7,8,9,10,11,12,13,14. 

2) Την οριογραμμή της παραλίας με κίτρινη συνεχή πολυγωνική γραμμή 
1’, 2\ 3\ 4\ δ - , 6’, Τ, 8·, 9', ΙΟ', 11', 12', 13% 14\ 

Η οριογραμμή παραλίας χαράσσεται σε απόσταση 10 μ. από την οριο¬ 
γραμμή του αιγιαλού επειδή είναι η πλησιέστερη προς την θάλασσα παντε¬ 
λώς μη βρέχόμενη ζώνη ξηράς και συνεπώς απόλυτα αναγκαία για την επι¬ 
κοινωνία μεταξύ ξηράς και θάλασσας όπως προβλέπεται στο άρθρ. 7 παρ. 1 
του Α.Ν. 2344/40. Επίσης έτσι βοηθείται ο χωροταξικός σχεδιασμός της 
περιοχής και μπορεί να χρησιμοποιηθεί για εξωραϊστικούς και λοιπούς κοι¬ 
νωφελείς σκοπούς, όπως οδού προσπέλασης, χώρων στάθμευσης, ανάπαυ¬ 
σης κ.λπ. 

3) Την οριογραμμή του παλαιού αιγιαλού με μπλε συνεχή πολυγωνική 
γραμμή 1", 2”, 3", 4”, 5", 6", 7", 8", 9”, για τους εξής λόγους: 

α) Οριοθετεί την αμμηγώς αμμώδη ζώνη που αποτελεί συνέχεια του αι- 
γιαλού. Η ύπαρξη της άμμου όχι μόνο επιφανειακά, αλλά σε βάθος, δικαιο¬ 
λογεί ότι προήλθε όχι από μεταφορά άμμου λόγω αιολικής ενέργειας, αλλά 
από την επίδραση των κυμάτων της θάλασσας σε προγενέστερα χρόνια, 
πράγμα το οποίο τεκμηριώνεται και επιστημονικά από γεωλογικής πλευ¬ 
ράς και 

β) Η ζώνη του αιγιαλού ήταν ανέκαθεν ακαλλιέργητη και χωρίς ίχνη νο¬ 
μής και κατοχής. 

4) Δεν εξαιρούνται από την ζώνη της παραλίας τυχόν υπάρχοντα χτί¬ 
σματα, μάντρες, περιφράξεις κ.λπ. 

Η Επιτροπή 


Ο Πρόεδρος 
ΙΩΑΝΝΗΣ ΤΡΙΜΜΗΣ 


Τα Μέλη 

ΓΙΑΝ. ΜΑΡΑΝΤΟΣ, 
ΔΗΜ. ΜΑΣΣΙΑΣ 

Παλα Μανωλάδα 







